OpenLLM-France/wikimedia huggingface dataset:
# Alcanena

Alcanena és un municipi portuguès, situat al districte de Santarém, a la regió del Centre i a la subregió de Médio Tejo. L'any 2006 tenia 14.700 habitants. Es divideix en 10 freguesias. Limita al nord amb Batalha i Ourém, a l'est amb Torres Novas al sud i oest amb Santarém i al nord-oest amb Porto de Mós. El municipi fou creat el 1914 per desannexació de freguesias de Santarém i Torres Novas.

## Població

Població del concelho d'Alcanena (1920 – 2004) :
| 1920 | 1930 | 1960 | 1981 | 1991 | 2001 | 2004 |
| 10207 | 11122 | 14773 | 14287 | 14373 | 14600 | 14763 |

## Freguesies

* Alcanena
* Bugalhos
* Espinheiro
* Louriceira
* Malhou
* Minde
* Moitas Venda
* Monsanto
* Serra de Santo António
* Vila Moreira
# Al-Mo'alla

Al-Mo'alla (o Moalla o Al-Moalla) és una necròpoli de les muntanyes de la part oriental del Nil, a uns 32 km al sud de Luxor. Hi ha dues tombes importants de monarques de finals de l'Imperi antic o del primer període intermedi.
La tomba principal és la d'Ankhtifi o Ankhtify, localitzada per un arqueòleg francès als anys 20 del segle passat, que va governar sobre Edfú i Hieracòmpolis; fou supervisor de sacerdots i nomarca o governador d'alguns districtes entre Edfú i Armant. Té nombroses escenes pintades que aporten llum al període que va viure (el primer període intermedi). Una tomba capella tallada a la roca és l'únic que resta del seu monument funerari. Una sala rectangular que tenia nombroses columnes (avui la majoria ja no hi són) i pintures en les quals apareix la seva família (la seva dona); la tomba és a la part central enfront d'una falsa porta. Conté també pintures a les columnes. La seva biografia és escrita a la tomba i descriu una època de fam (de la qual es proclama salvador). Esmenta les ciutats d'Hefat (podria ser el nom de la necròpoli) i Hor-mer (de situació incerta). Es defineix com "un heroi sense parangó". L'estudi arqueològic sembla demostrar que, a l'inici, la tomba era una piràmide però probablement natural, que fou envoltada per centenars de tombes i va perdre aquesta condició. El fet de la piràmide estaria vinculat amb la reialesa i, per això, Ankhtifi és considerat un faraó (Neferkare Ankhtify).
La tomba de Sobekhotep és a poca distància de l'anterior, i també és una tomba capella, segurament del primer període intermedi. No està tan ben conservada com l'altra i té tres llocs d'enterrament en comptes d'un. Té també nombroses pintures en les quals apareixen la dona i fill.
# Barraca de la plana de Cal Borrell 2

La Barraca de la plana de Cal Borrell 2 és una obra de Calafell (Baix Penedès) protegida com a Bé Cultural d'Interès Local.

## Descripció

Edificació d'ús agrícola, de grans dimensions, de planta circular amb un sol espai interior. La porta d'entrada, d'arc de mig punt feta amb lloses de cantell, és situada al costat est. A l'interior hi ha dues fornícules d'arc de mig punt, ran de terra, i un fumeral. La coberta és una volta cònica -o falsa cúpula- feta amb una superposició de filades de lloses planes, formant anells, el radi dels quals va decreixent progressivament. La volta és tancada per una gran llosa plana de pedra. La coberta, per la seva cara exterior, va ser recoberta amb una capa de terra, en la qual, molt probablement, s'hi van plantar lliris.
Els murs i la volta són fets de peces irregulars de pedra unides en sec amb l'ajut de falques, també de pedra, de dimensions més petites. Els murs tenen un rebliment de pedruscall

## Referències

* 1 2 «Barraca de la plana de Cal Borrell 2». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 febrer 2019].
# Baudri de Borgueil

Baudri de Bourgueil o Balderic fou un cronista francès, nascut a Meung-sur-Loire vers el 1060 i mort el 1130, fou abat de Bourgueil, més tard bisbe de Dol-de-Bretagne el 1107. Va escriure, sota el títol de Historia Hierosolymitana, la història de la Primera Croada (1095-1099), i fou publicada en el recull de Jacques Bongars i la Vie de Robert d'Arbrissel, dins el recull de Joan Bolland.

## Publicacions

* La Vie du bienheureux Robert d'Arbrissel, fondateur de l'ordre de Fontevraud (per Baldéric, traduït per Sebastien Ganot). - Les Maximes de la vie spirituelle tirées de la vie de l'esprit et de la conduite du bienheureux Robert d'Arbrissel,... La Flèche, G. Griveau, 1648.
# Alcantud

Alcantud és un municipi de la província de Conca, a la comunitat autònoma de Castella-La Manxa.

## Administració

Llista d'alcaldes des de les eleccions democràtiques de 1979 :
| Període | Nom de l'alcalde/-essa | Partit polític | Data de possessió |
| 1979 - 1983 | | | 19/04/1979 |
| 1983 - 1987 | | | 28/05/1983 |
| 1987 - 1991 | | | 30/06/1987 |
| 1991 - 1995 | | | 15/06/1991 |
| 1995 - 1999 | | | 17/06/1995 |
| 1999 - 2003 | Lourdes Sanz del Río | PP | 03/07/1999 |
| 2003 - 2007 | Lourdes Sanz del Río | PP | 14/06/2003 |
| 2007 - 2011 | Vicente Alique Herráiz | PP | 16/06/2007 |
| 2011 - 2015 | n/d | n/d | 11/06/2011 |
| 2015 - 2019 | n/d | n/d | 13/06/2015 |
| 2019 - 2023 | n/d | n/d | 15/06/2019 |
| Des del 2023 | n/d | n/d | 17/06/2023 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Alberto Benito Correa

Alberto Benito Correa (Altafulla, 13 de juny de 1992) és un futbolista professional català que juga com a lateral dret.

## Carrera de club

Benito es va formar al Gimnàstic de Tarragona. Va debutar com a sènior amb el CF Reus Deportiu, llavors el club filial, la temporada 2010–11 a Tercera Divisió.
Benito fou promocionat al primer equip del Nàstic a Segona Divisió B el 10 de juliol de 2012, tot i que encara estava registrat com a jugador del filial. El 23 de juliol de 2013, va signar contracte per dos anys amb l'Sporting de Gijón B.
El 7 de juliol de 2015, com a agent lliure Benito va signar per dos anys amb el CF Reus Deportiu, també de Segona B. Va participar en 30 partits com a titular durant la temporada 2015–16, en la qual el club va assolir la promoció a Segona Divisió.
Benito va debutar com a professional el 20 d'agost de 2016, com a titular, i marcant un gol al darrer minut en una victòria per 1–0 a fora contra el RCD Mallorca. Va jugar 30 partits més fins al final de la temporada, en què l'equip va acabar 11è.
El 13 de juny de 2017, Benito fitxà pel Reial Saragossa amb dos anys de contracte. El 28 de juny de 2019, va signar contracte per dos anys amb l'Albacete Balompié.
Actualment ha tornar a Reus per defensar la samarreta del Reus FC Reddis a la Tercera RFEF.

## Referències

* ↑ Libiano, Marc «Benito asombra» (en castellà). Diari de Tarragona, 21-03-2016 [Consulta: 8 novembre 2018].
* ↑ «Ñoño, Aleix i Joel Coch, i Eugeni jugaran al primer equip». Gimnàstic Tarragona, 10-07-2012. Arxivat de l'original el 4 març 2016. [Consulta: 7 agost 2016].
* ↑ «Pablo Pérez firmó como profesional y llega para el filial Alberto Benito» (en castellà). Sporting Gijón, 23-07-2013. Arxivat de l'original el 11 d'agost 2016. [Consulta: 7 agost 2016].
* ↑ Joan, Francesc «Alberto Benito refuerza el lateral diestro del CF Reus» (en castellà). Diari de Tarragona, 07-07-2015 [Consulta: 8 novembre 2018].
* 1 2 Libiano, Marc «Héroes del ascenso» (en castellà). Diari de Tarragona, 23-04-2018 [Consulta: 8 novembre 2018].
* ↑ «Un golazo de Benito da al Reus su primera victoria» (en castellà). Marca, 20-08-2016 [Consulta: 20 agost 2016].
* ↑ ; Clavero, J. «Alberto Benito, Grippo, Ángel, Eguaras y Buff, cinco primeros fichajes» (en castellà). Heraldo de Aragón, 13-06-2017 [Consulta: 16 agost 2017].
* ↑ «Alberto Benito, nuevo jugador del Albacete Balomopié» (en castellà). Albacete Balompié, 28-06-2019. [Consulta: 4 juliol 2019].

## Enllaços externs

* Alberto Benito Correa a BDFutbol
* Alberto Benito Correa a La Preferente (castellà)
* Alberto Benito Correa, Fitxa a Soccerway
# Aliança Israelita Universal

L'Aliança Israelita Universal (en francès: Alliance Israélite Universelle) (en hebreu: כל ישראל חברים) (transliterat: Kol Israel Haverim) és una organització educativa que fou establerta a França en 1860 amb el propòsit d'oferir ajuda als estudiants jueus. Els seus fundadors van ser un grup de jueus francesos, els qui tenien els recursos per ajudar a aquells que eren pobres, oferint suport polític, ajudant a emigrar a uns altres i finalment creant programes d'educació jueva en l'Europa Oriental, l'Orient Mitjà i l'Àfrica del Nord. El 1945 van manifestar el seu suport al sionisme (un moviment polític que promou la creació d'un estat jueu). El 1946 les seves activitats diplomàtiques van ser assumides pel Consell Consultiu d'Organitzacions Jueves, organització fundada pel jurista i Premi Nobel de la Pau René Cassin.

## Referències

* ↑ «www.uia.org/». Arxivat de l'original el 2017-01-27. [Consulta: 31 maig 2017].

## Enllaços externs

* Kol Israel Haverim Arxivat 2016-08-17 a Wayback Machine. (hebreu)
# Aliança Justícia i Veritat

Aliança Justícia i Veritat (Alianţa Dreptate si Adevăr, DA) fou una coalició política de Romania formada el setembre de 2003 per a les eleccions legislatives romaneses de 2004 pel Partit Nacional Liberal (Partidul Naţional Liberal) i el Partit Demòcrata (Partidul Democrat).
La iniciativa fou del cap del PNL Valeriu Stoica basant-se en la col·laboració que ambdós partits tenien des de 2002. Van obtenir 3.191.546 vots (31,5%) i 112 escons (64 pel PNL i 48 pel PD) a la Cambra dels Diputats i 3.250.663 vots (31,8%) i 49 escons al Senat de Romania. Tot i que fou superada pels socialdemòcrates, el seu cap Călin Popescu-Tăriceanu fou nomenat primer ministre de Romania en un govern de coalició amb la UDMR i el Partit Humanista de Romania. Poc després el seu candidat Traian Băsescu fou escollit president de Romania a les eleccions presidencials romaneses de 2004.
La coalició de govern es va trencar quan el 2006 el Partit Conservador la va abandonar, i després de governar un any en minoria, l'abril del 2007 el Partit Democràtic va abandonar el govern. D'aquesta manera es trencà l'Aliança i a les eleccions legislatives romaneses de 2008 es presentaren ambdós partits per separat.

## Referències

* ↑ «1990-2004: Istoria votului la alegerile prezidenţiale din România» (en romanès). Jurnalul, 08-09-2009. Arxivat de l'original el 27 de desembre 2012. [Consulta: 16 abril 2011].
* ↑ «Romanian election neck-and-neck» (en anglès). BBC, 01-12-2008. [Consulta: 16 abril 2011].

## Enllaços externs

* Web oficial Arxivat 2005-02-12 a Wayback Machine. (romanès)
# Adrianne Wadewitz

Adrianne Wadewitz (6 de gener de 1977 – 8 d'abril de 2014) fou una estudiosa feminista estatunidenca de la literatura britànica del segle xviii, i una destacada viquipedista i analista de la Viquipèdia, centrant-se especialment en les qüestions de gènere.

## Referències

* ↑ Cohen, Noam. «Adrianne Wadewitz, 37, Wikipedia Editor, Dies After Rock Climbing Fall». The New York Times, 18-04-2014. Arxivat de l'original el 20 abril 2014.

## Enllaços externs

* Blog de Wadewitz a la web de Humanities, Arts, Science and Technology Alliance and Collaboratory
* Alex Juhasz and Anne Balsamo, Tribute to Adrianne Wadewitz Arxivat 2014-04-20 a Wayback Machine., The New School, FemTechNet, 10 abril 2014.
* "Dr. Adrianne Wadewitz" Fort Wayne, Indiana Newspapers, 23 abril 2014.
* Wholf, Tracy «'Wikipedian' editor took on website's gender gap». PBS NewsHour. PBS, 18-05-2014.
# Alien Kulture

Alien Kulture (anglès: "cultura forana o estrangera") va ser un grup punk britànic actiu des de 1979 a 1981, fundat a Wimbledon (Regne Unit) per Ausaf Abbas, Azhar Rana, Pervez Bilgrami i Huw Jones, que s'autodescrivia com a "blanc per a la galeria". Inspirats pel moviment punk en marxa durant aquells anys, l'Anti-Nazi League i les sèries de concerts de Rock Against Racism, aquest grup pretenia expressar la frustració dels immigrants de segona generació provinents de les ex-colònies asiàtiques del Regne Unit durant un període caracteritzat per la seva gran tensió ètnica, que inclogué disturbis racials. Els membres d'aquest grup van trobar en la música un espai on aconseguir políticament tot allò que era de limitat reconeixement en les manifestacions, i en el seu rerefons ètnic pakistanès i musulmà la possibilitat de promoure una presència asiàtica en la cultura pop. El seu nom reflecteix la por racista del govern de Margaret Thatcher (recentment elegit) de "ser engolits per persones de cultura diferent".
Amb la voluntat d'expressar-se com a joves atrapats entre dues cultures, van escriure temes sobre el racisme i qüestions problemàtiques dins la pròpia comunitat asiàtica, com els matrimonis pactats, el qual els va provocar patir atacs tant de part de neonazis que donaven suport al National Front com d'altres asiàtics que opinaven que estaven donant una mala imatge de la seva comunitat. El grup va acabar traient un àlbum LP i un senzill, Culture Crossover / Asian Youth, que va ser editat per la discogràfica de Rock Against Racism. Van aconseguir el suport de John Peel, el famós DJ de la BBC, qui digué que emetria la seva música en directe no només perquè eren asiàtics sinó també perquè li agradava la seva música. Malgrat això, van ser majoritàriament ignorants pels mitjans de comunicació i el grup va acabar sentint que la seva música no tindria l'efecte polític que esperaven. Van refusar una invitació de tocar a l'estadi de Coventry com a protesta pel fitxatge racial per part de la policia, ja que Ausaf i Azhar podrien haver tingut problemes abans dels seus exàmens a la London School of Economics i van acabar cancel·lant el grup després de només trenta concerts.
Avui en dia, Huw Jones treballa en la indústria sense voluntat de lucre de Leeds. Pervez Bilgrami té una agència de col·locació amb la seva dona. Azhar Rana és membre d'una empresa de comptabilitat i Ausaf Abbas és assessor financer.

## Referències

* ↑ Article a la versió espanyola de la revista Vice
* ↑ Web de Kill your pet puppy.
* ↑ Presentació del grup a Art Asia (Youtube)
* ↑ Manzoor, Sarfraz (10 de gener de 2010). "Whatever happened to that Asian punk band?". The Guardian (Londres).

## Enllaços externs

* Pàgina web del grup
# Alemu Bekele Gebre

Alemu Bekele, nascut com a Alemu Bekele Gebre, (Bekoji, Etiòpia, 23 de març de 1990) és un corredor de llarga distància etíop, nacionalitzat per Bahrain des del 2009, que competeix internacionalment per aquest país. Està especialitzat en els 5000 i els 10.000 metres.
Es va traslladar a Bahrain com a atleta, amb 19 anys, i va guanyar la medalla de bronze de 5000 m en el Campionat d'Àsia d'Atletisme 2011. Va aconseguir els 3000 metres de bronze en el Campionat d'Atletisme Interior asiàtic de 2012 abans de pujar al cim de la regió guanyant el títol de 10.000 m i plata de 5000 m en els Campionats d'Atletisme asiàtic de 2013.
El 2019 va guanyar la 41a edició de la Marató de Barcelona, establint un nou rècord en travessar la meta en 2 hores, 6 minuts i 4 segons, millorant la marca que va fer a l'edició de 2010, el kenià Jakson Kotut de 2 hores, 7 minuts i 30 segons.

## Referències

* 1 2 Armengol, Joan Carles «Alemu Bekele pulveriza el récord del maratón de Barcelona al ganar con 2.06.04 horas». El Periódico, 10-03-2019 [Consulta: 10 març 2019].
* ↑ «Alemu Bekele». International Association of Athletics Federations - IAAF [Consulta: 10 març 2019].
* ↑ Nakamura, K. Ken. «2013 World Championships Statistics – Men's 5000m». RFEA. [Consulta: 10 març 2019].
* ↑ «Alemu Bekele y Kuftu Tahir baten los récords de la carrera barcelonesa». Agència EFE, 10-03-2019 [Consulta: 10 març 2019].
# Alen Stevanović

Alen Stevanović (7 de gener de 1991) és un futbolista serbi.
Comença la seua carrera professional al FK Radnički Obrenovac el 2008. Ha jugat als clubs FC Inter de Milà, Torino i Partizan.
Va debutar amb la selecció de Sèrbia el 2012. Va disputar 3 partits amb la selecció del Sèrbia.

## Estadístiques

Selecció de Sèrbia :
| Anys | Partits | Gols |
| 2012 | 1 | 0 |
| 2013 | 2 | 0 |
| Total | 3 | 0 |

## Referències

* 1 2 Alen Stevanović a National-Football-Teams.com (anglès)
# Almora

Almora (en hindi अल्मोड़ा) és un consell municipal i un cantó de la vila del districte d'Almora a l'estat d'Uttarakhand, Índia. La ciutat té una població de 30.613 habitants (2001, el 1881 eren 7.390 dels que 4813 a la mateixa ciutat i la resta als cantons). i és considerada el cor de la regió de Kumaon. És a la part sud de les muntanyes Kumaon i prop dels rius Kosi i Suyal (Salmale).
El premi Nobel Sir Ronald Ross és nadiu de la ciutat. La ciutat disposa de diversos temples entre els quals Kasar Devi, Banari Devi, Chitai, Jageshwar, Binsar Mahadev, Garhnath i Baijnath. El temple de Rudreshwar Mahadev prop de Sanara Ganiya, que està dedicat a Xiva, es troba a la vora del riu Ram Ganga. Un temple solar està situat a Katarmal, prop de la ciutat.

## Història

Fundada el 1568, fou seu d'un principat nadiu que portava el seu nom. El 1744 els musulmans van arribar per primer cop a Kumaon per combatre els rohilles i en la seva expedició van saquejar Almora però se'n van retirar als pocs mesos per la pobresa del país i el clima rigorós. Almora fou un lloc estratègic durant la guerra Gurkha del 1815 en la que els britànics dirigits pel coronel Nicholls van bombardejar la zona i van obligar Almora i el Kumaon a la rendició. Fou incorporada als dominis britànics i va esdevenir la capital del districte de Kumaon, fins al 1891 quan el districte es va reorganitzar i Almora va esdevenir cap del districte del mateix nom que molt més reduït encara existeix.

## Personatges il·lustres

* Ronald Ross (1857-1932), metge, Premi Nobel de Medicina o Fisiologia de l'any 1902.

## Nota

* ↑ «Història d'Almora». Arxivat de l'original el 2008-10-14. [Consulta: 22 març 2009].

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Almora City, Pàgina web oficial Arxivat 2009-04-11 a Wayback Machine.
* Siti oficial del districte d'Almora
* Pàgina web del districte d'Almora
# American Basketball Association

«American Basketball Association» té aquests significats:
* American Basketball Association I, una lliga professional de basquetbol que intentà competir amb l'NBA (1967-1976).
* American Basketball Association II, una lliga actual de basquetbol als Estats Units (2000).
# Altes Greetsieler Sieltief

L'Altes Greetsieler Sieltief (en baix alemany olde Greetsieler Sieldeep) és un curs d'aigua que desguassa els pòlders del Krummhörn, Hinte i Widrum. Bifurca del Knockster Tief al poble de Loppersum.
La forma irregular indica que es tracta almenys parcialment d'un antic priel (una rasa natural, fet per la marea) que des del segle x es va canalitzar quan es van crear els pòlders per guanyar terra fèrtil al mar i més tard també per al transport de mercaderies en una zona de terres humides amb cap o gaire infraestructura viària.
Els pocs camins existents –més de llot que de terra batuda– no eren gaire practicables. Només des del 1899 quan es va estrenar el carrilet Emden-Pewsum, i perllongat el 1906 cap a Greetsiel, el paper per al transport va minvar fins a desaparèixer al tombant de la segona guerra mundial, quan el transport per camió va significar la fi de la navegació i poc després del carrilet. Segons la nomenclatura és considerat un heavily modified waterbody, o sia un curs natural molt modificat per l'home.
Fins al 1957 només desguassava mitjançant dues rescloses de desguàs a Greetsiel, que només es podien obrir a baixamar. Aquest any s'hi va afegir una estació de bombament, el Schöpfwerk Greetsiel independent de la marea. La resclosa es va tancar el 1996. La van reobrir el 1996, tot i que només desguassa uns deu per cent del cabal total. A més de tornar vida a una construcció monumental, en funcionar només amb les forces de la gravetat, permet estalviar energia a l'estació de bombament.
Segons un informe del 2016, la qualitat de l'aigua i la biodiversitat no és satisfactòria, prop de considerar-se dolenta. La supressió de zones de transició amb ribes amb un declivi lleuger entre el curs d'aigua i les terres de conreu i els prats, han destruït el biòtop per la flora i la fauna riberenca. A més, impedeix el creixement espontani d'un bordó de senill que té capacitat autonetejant. A tots aquests problemes s'ha d'afegir l'efecte negatiu de l'eutrofització.

## Afluents principals

* Abelitz
* Canhuser Tief
* Uttumer Tief
* Durchstich
* Wolderschloot
* Schoonorther Polderschloot

## Referències

* ↑ Hummerich, Gunther; Lüdde, Wolfgang. Dorfschiffer: Tee aus Emden, Korn aus der Krummhörn. Norden: Verlag Soltau-Kurier, 1992, p. 12-14 (Bibliothek Ostfriesland). ISBN 3922365612.
* ↑ Hummerich & Lüdde, 1992, p. 96-114.
* 1 2 «06019 Abelitz / Abelitz Moordorfkanal» (pdf) (en alemany). Niedersächsisches Ministerium für Umwelt, Energie, Bauen und Klimaschutz, 01-12-2016.
* ↑ «Siele und Schöpfwerke (rescloses de desguàs i estacions de bombatge)» (en alemany). Entwässerungsverband Emden. [Consulta: 13 juny 2020].

## Bibliografia

* Janssen, Theodor. Gewässerkunde Ostfrieslands (Hidrografia de Frísia Oriental) (en alemany). Auwerk: Ostfriesische Landschaft, 1967, p. xvi-319 (Einzelschrift der Ostfriesische Landschaft).
# Alfredo Joskowicz

Alfredo Joskowicz Bobrowicki (Ciutat de Mèxic, 16 d'agost de 1937 - Ibidem, 5 de juliol de 2012) va ser cineasta, actor, guionista i productor mexicà d'origen polonès.

## Biografia

Va fer estudis d'Enginyeria en Comunicacions Elèctriques i Electròniques a l'Escola Superior d'Enginyeria (ESIME), de l'Instituto Politécnico Nacional, va realitzar un postgrau en Comunicació Electrònica a França.
En 1966 va ingressar al Centro Universitario de Estudios Cinematográficos (CUEC), aen graduar-se va obtenir una beca de la Universitat Nacional Autònoma de Mèxic (UNAM) per estudiar a l'Escola de Cinema de Brussel·les, on a més d'estudiant va ser professor convidat.
Durant el Festival Internacional de Cinema a Guadalajara de 2012 el Consejo Nacional para la Cultura y las Artes, la Filmoteca de la UNAM, els Estudios Churubusco, la Cineteca Nacional, el CUEC, los Estudios América i el Centro de Capacitación Cinematográfica li van atorgar un reconeixement per la seva trajectòria. La UNAM li va atorgar el Premi Universitat Nacional en Docència en Arts.
Va ser director dels Estudios América (1983-1985) i de l’Instituto Mexicano de Cinematografía (IMCINE). També va ser membre de la Comisión de Premiación de la Academia Mexicana de Artes y Ciencias Cinematográficas.

## Filmografia
### Com a actor

* 1970: Crates

### Com a director

* 1968: La manda
* 1969: La pasión
* 1970: Crates
* 1971: El cambio
* 1975: Quinto sol
* 1975: Ocho horas
* 1976: Erosión
* 1976: Meridiano 100
* 1979: Horizonte abierto
* 1980: Constelaciones
* 1981: Historia de la Educación
* 1982: El caballito volador
* 1985: Un retrato del Indio
* 1989: Centeotl, Dios del Maíz
* 1992: Playa Azul
* 1993: Recordar es vivir
* 1993: Es la UNAM: Primera versión
* 1996: Es la UNAM. Segunda versión

### Com a escriptor

* 1970: Crates
* 1971: El Cambio
* 1975: Quinto suelo
* 1975: Ocho horas
* 1976: Meridiano 100
* 1979: Horizonte abierto
* 1980: Constelaciones
* 1981: Historia de la Educación
* 1982: El caballito volador
* 1993: Es la UNAM: Primera versión
* 1996: Es la UNAM. Segunda versión

### Com a productor

* 1970: Semana Santa entre los coras
* 1976: Erosión
* 1993: Es la UNAM: Primera versión

## Distinció

* 1994: Ariel de Plata al Millor Documental Curtmetrarge per Recordar es vivir

## Referències

* ↑ «Fallece el cineasta Alfredo Joskowicz» (en espanyol europeu). Arxivat de l'original el 2015-10-29. [Consulta: 23 octubre 2015].
* ↑ Ciuk, Perla. Diccionario de Directores. CONACULTA, 2009.
* ↑ «Cinexcusas». [Consulta: 23 octubre 2015].
* ↑ «JOSKOWICZ Bobrownicki, Alfredo». [Consulta: 23 octubre 2015].
| Precedit per: Alejandro Pelayo | Director General de l'Instituto Mexicano de Cinematografía 2000 - 2006 | Succeït per: Marina Stavenhagen |